તો, હેપ્પીના ફરીથી ભાગવા વિશેની વાર્તા એવી છે કે, અહી બે હેપ્પી છેઃ હેપ્પી નંબર એક, ડાયના પેંટી અને હેપ્પી નંબર બે, સોનાક્ષી સિંહા. બન્ને શાંઘાઈ (ચીન) જાય છે ને સરખા નામના કન્ફ્યુઝનથી ખોટી હેપ્પીનું અપહરણ થઈ જાય છે, પછી થોડાં નવાં પાત્રનાં ઉમેરણ થાય છે ને એમાંથી રમૂજ નિષ્પન્ન કરવાનો પ્રયાસ કરવામાં આવ્યો છે. ફર્સ્ટ હેપ્પીમાં કન્ફ્યુઝનમાંથી નેચરલ હાસ્ય આવતાં હતાં, અહીં લગભગ દરેક સીનને મારીમચડીને જોક્સ બનાવવાની કોશિશ કરવામાં આવી છે, જે ત્રાસરૂપ છે. જો કે એકાદ-બે જગ્યાએ ચમકારો જોવા મળી જાય છે. જેમ કે, ઈન્ડિયાથી આવેલો જાણીને એક ચાઈનીસ કેરેક્ટર ખુશીથી ઊછળીને કહે છેઃ દંગલ…દંગલ? (આમીર ખાનની આ ફિલ્મ ચીનમાં પણ સુપરહિટ થઈ છે).